|  |  |  |  |
| --- | --- | --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** | | |
| **Helyszín:** | **Polgármesteri Hivatal I. emeleti Kistanácskozó** | | |
| **Időpont:** | **2025. január 29-én 11:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | STÉGER GÁBOR |  | Közgazdasági és Adó Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatának  elnöke |
|  | JURASITS FERENC |  | Szombathelyi Horvát Nemzetiségi Önkormányzat elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágota  könyvvizsgáló |  | 1./napirend |
| Szakács Eszter  irodavezető |  | Költségvetési Iroda  1./ napirend |
| Szentkirályi Bernadett  irodavezető |  | Szociális és Lakás Iroda  2./ napirend |
| Pál-Vaidlinger Mónika  irodavezető |  | Humánpolitikai Iroda  2./ napirend |
| Kiss Barna Gábor  igazgató |  | Savaria Szimfonikus Zenekar  3./ napirend |
| Mester Ágnes  irodavezető |  | Eü., Kult. és Köznev. Iroda  3./ napirend |
| Dr. Holler Péter  osztályvezető |  | Hatósági Osztály  4./ napirend |
| Horváth Eszter Rita  irodavezető |  | Ált. Hatósági Iroda  4./ napirend |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**NYILVÁNOS ÜLÉS**

**Dr. Danka Lajos, a bizottság elnöke:** Köszöntöm a bizottság tagjait, meghívott vendégeinket, illetve akik érdeklődnek a tevékenységünk iránt. Jelzem a bizottságnak, hogy Kocsis Bence bizottsági tagtársunk jelezte, hogy munkahelyi elfoglaltsága miatt a mai ülésen nem tud részt venni, távollétét igazoltnak tekintem. Az ülést megnyitom 11:00 órakor. Felkérem jegyzőkönyv-hitelsítőnek Lenkai Nóra képviselőtársamat, ha elfogadja. Elfogadja, erről szavaznunk nem kell. Sürgősségi indítvány a mai ülésen nincs. Kérdezem a tisztelt bizottsági tagokat, hogy a napirendhez további javaslatok vannak-e? Az előterjesztések megtárgyalásának helyére van-e módosító indítvány? A napirendi pontokon kíván-e valaki változtatni? Jelzést nem látok. Szavazásra felteszem a kérdést. A bizottság tagjai elfogadják-e a napirendet a kiküldöttek szerint? Kérem kézfelemeléssel jelezzék. Egyhangúlag elfogadták.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a napirendet elfogadta, és az alábbi határozatot hozta:*

**1/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a napirendjét az alábbiak szerint fogadta el:

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására** /*Közgyűlés 2./napirend*/

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**2./ Javaslat önkormányzati rendeletekkel kapcsolatos döntések meghozatalára** */Közgyűlés 8./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Nagyné Dr. Gats Andrea, a Jogi és Képviselő Osztály vezetője

**3./ Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására** */Közgyűlés 10./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kiss Barna Gábor, a Savaria Szimfonikus Zenekar igazgatója

**4./ Javaslat a Strong Cities Network /Erős Városok Hálózata/ szervezethez való csatlakozásról** */SAJÁT-Két Közgyűlés közötti beszámolóban 1. napirend/*

**Előadó:**  Dr. Holler Péter, a Hatósági Osztály vezetője

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Akkor kezdjük az 1. napirendi pontunk tárgyalásával.

**1./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására** /*Közgyűlés 2./napirend*/

**Dr. Danka Lajos, a bizottság elnöke:** Előadó Stéger Gábor, a Közgazdasági és Adó Osztály vezetője. Köszöntöm osztályvezető urat a bizottsági ülésen, illetve meghívott vendégünket Gáspárné Farkas Ágota könyvvizsgálót. Kérdezem az előterjesztőt, hogy szeretne-e hozzászólni a napirendhez.

**Stéger Gábor, a Közgazdasági és Adó Osztály vezetője:** Köszönöm szépen a szót. Tisztelt Bizottság! Csak annyi, hogy ez az utolsó rendeletmódosítása a 2024. évi költségvetési rendeletnek. Itt döntések nem születnek már, a múlt lekövetése zajlik, a zárást követően a költségvetési források rendezését tartalmazza. Itt van az az összeg, amivel a 2024. évi költségvetés meg tudja segíteni a 2025. évi költségvetési rendeletet. Majd úgyis látni fogják a következő hónapban a rendelet tárgyalásakor. Köszönöm.

**Dr. Danka Lajos, a bizottság elnöke:** Köszönöm szépen. Kérdezem a bizottság tagjait, hogy a rendelettervezetet elfogadja-e? Aki elfogadja, kérem kézfelemeléssel jelezze.

*A szavazásnál 6 fő bizottsági tag volt jelen.*

*A Bizottság 3 igen 2 nem szavazat és 1 tartózkodás mellett a javaslatot nem fogadta el, és az alábbi határozatot hozta:*

**2/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására”* című előterjesztést megtárgyalta, és a rendelettervezetet nem javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2025. január 30.

**Dr. Danka Lajos, a bizottság elnöke:** Következik a 2. számú napirendi pontunk tárgyalása.

**2./ Javaslat önkormányzati rendeletekkel kapcsolatos döntések meghozatalára** */Közgyűlés 8./napirend/*

**Dr. Danka Lajos, a bizottság elnöke:** Kérdezem az előadókat, hogy van-e kiegészítésük a 2. számú napirenddel kapcsolatban?

**Vinczéné Dr.** **Menyhárt Mária, az Egészségügyi és Közszolgálati Osztály vezetője:** Tisztelt Elnök úr! Tisztelt Bizottság! Én kiegészíteni nem szeretném. Az előterjesztésben látható, hogy egyetlen dátum módosításáról szól a módosítási javaslat.

**Dr. Danka Lajos, a bizottság elnöke:** Köszönjük szépen. Osztályvezető asszony?

**Nagyné Dr. Gats Andrea, a Jogi és Képviselő Osztály vezetője:** Az előterjesztés két rendeletet tartalmaz. Az egyik a kitüntetési rendelet módosítása, azt gondozta a másik osztály. Nálunk pedig a Polgármesteri Hivatal köztisztviselői alapilletményének a meghatározása van a rendeletben. Ezt évenként kell megtennie az önkormányzatnak. A leglényegesebb dolog az benne, hogy a tavalyi 2024. évi illetményhez képest nem változik a 2025. évi. Tehát az önkormányzat köztisztviselőinek a bérét befolyásoló összeg az a 2024. évi összeggel egyenlő. Erről szól a rendelet.

**Dr. Danka Lajos, a bizottság elnöke:** Köszönjük szépen. Van-e valakinek hozzászólása a napirendi ponthoz? Nekem van egy észrevételem. Szomorú dolog, hogy jó pár éve, mondhatnánk évtizede lassan, hogy a Polgármesteri Hivatal dolgozóinak az alapilletménye nem változik. Felháborítónak tartom azt, hogy az önkormányzatoknak kell kiegészíteni azt az illetményalapot, ami amúgy is arcpirító. Mint volt polgármester mondhatom azt, hogy annak idején is jeleztük, hogy ez így tarthatatlan, hogy az önkormányzatok egészítsék ki ezt. Becsüljük már meg a közalkalmazottjainkat, köztisztviselőinket azzal, hogy adunk egy olyan fizetést, amihez nem kell kiegészítést adni az önkormányzatnak. Főleg úgy, hogy az önkormányzatoknak a forrásait szépen lassan elolvasztja a kormányzat. Köszönöm szépen, ennyi kiegészítést szerettem volna hozzá tenni. A kitüntetésekkel kapcsolatban pedig egy javaslattételi határidő módosult, mivelhogy a kitüntetéseknek az átadása is módosult. Szavazhatunk-e a két rendeletmódosításról együtt? Igen. Akkor kérdezem a bizottság tagjait, hogy megszavazza-e az önkormányzati rendeletekkel kapcsolatos előterjesztést? Aki igen, az kézfelemeléssel jelezze. Egyhangú igen szavazat, köszönöm szépen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatokat elfogadta, és az alábbi határozatokat hozta:*

**3/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat önkormányzati rendeletekkel kapcsolatos döntések meghozatalára”* című előterjesztést megtárgyalta, és a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításárólszóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője/

**Határidő:** 2025. január 30.

**4/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat önkormányzati rendeletekkel kapcsolatos döntések meghozatalára”* című előterjesztést megtárgyalta, és a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításárólszóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. január 30.

**Dr. Danka Lajos, a bizottság elnöke:** A 3. számú napirendi pontunk tárgyalása következik.

**3./ Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására** */Közgyűlés 10./napirend/*

**Dr. Danka Lajos, a bizottság elnöke:** Köszöntjük köreinkben a Szimfonikus Zenekar igazgatóját. Kérdezem osztályvezető asszonyt, illetve a meghívott vendégünket, hogy szeretne-e pár szót szólni az előterjesztéssel kapcsolatban?

**Vinczéné Dr. Menyhárt Mária, az Egészségügyi és Közszolgálati Osztály vezetője:** Néhány mondatban elmondom, hogy miért is van itt ez az előterjesztés. Az előadóművészeti törvény rendelkezései alapján szükséges az, hogy a Kulturális és Innovációs Minisztérium, illetve a Savaria Szimfonikus Zenekar között a közszolgáltatási szerződés létrejöjjön. 3 éves szerződésünk járt le december 31-vel, és az előterjesztés arra tesz javaslatot, hogy 2025. január 1. hatállyal újabb 3 évre történjen meg ez a szerződéskötés. Gyakorlatilag a jogszabályban szereplő előírásokat olvashatjuk el magában a szerződésnek a szövegében. Azt vállalja ezzel a Szimfonikus Zenekar, hogy ezeknek eleget tesz, ezekről részleteiben igazgató úr tud felvilágosítást adni, ha szükséges.

**Dr. Danka Lajos, a bizottság elnöke:** Köszönjük szépen. Igazgató úr esetleg?

**Kiss Barna Gábor, a Savaria Szimfonikus Zenekar igazgatója:** Igazából a törvényi előírások számokat tartalmaznak, kötelezettségeket, hogy miből mennyit, hogyan, miként. Ezt rögzíti ez a közszolgálati szerződés. Ennek megfelelően tervezzük meg mindig az évadjainkat vagy működésünket. Gyakorlatilag a mutatószámaink az elmúlt 3 évre visszamenőleg mindig olyan 180% körül vannak az előírtakhoz képest a pozíciókat tekintve. A nézőszámunk pedig átlagban olyan 20-25%-kal haladja meg a törvényben előírtakat. Amit még tudni kell, hogy erről nem most kéne beszélnünk, hanem igazából ősszel már át kellett volna ezen esnünk. Csak a minisztériumnak sikerült ismét megcsúsznia olyan szinten, hogy decemberben vették észre, hogy el kellett volna indítani ezt a tárgyalássorozatot, ezért is van, hogy most egy kicsit olyan gyorsított eljárás formában zajlik. Ez már tényleg a harmadik vagy negyedik szerződés lesz - azt hiszem - a folyamatok sorában. Kb. tizenegynéhány éve fogalmazódott meg a szándék, hogy egy ilyesfajta kontrollt tudjon gyakorolni a kormányzat, mi pedig ennek megfelelően tudjunk létezni. Ebben semmi újdonság nincsen, az eddigi hagyomány folytatódik ezzel a szerződéssel.

**Dr. Danka Lajos, a bizottság elnöke:** Köszönjük szépen igazgató úr. Egyrészt gratulálok a zenekarnak, hogy teljesíteni tudta ezeket a feltételeket, illetve, hogy ilyen szép eredményeket tudott produkálni. Annyit szeretnék jelezni, hogy az állami támogatásnak az egyik feltétele, hogy megkötésre kerüljön ez a szerződés. Hozzászólás, észrevétel a bizottság tagjai részéről? Ha nincs, akkor szavazásra teszem fel a kérdést. Ki az, aki támogatja a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyását? Kérem kézfelemeléssel jelezzék. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**5/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására”* című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója/

**Határidő:** 2025. január 30.

**Dr. Danka Lajos, a bizottság elnöke:** A 4. számú napirendi pontunk tárgyalása következik.

**4./ Javaslat a Strong Cities Network /Erős Városok Hálózata/ szervezethez való csatlakozásról** */SAJÁT-Két Közgyűlés közötti beszámolóban 1. napirend/*

**Dr. Danka Lajos, a bizottság elnöke:** Ez egy olyan hálózathoz való csatlakozás, ahol gyakorlatilag már együttműködés jött létre a város és a hálózat között. Ennek a megerősítése tagsággal, mert eddig a város nem volt tagja ennek a hálózatnak, viszont részt vettünk a munkájukban. Szoros kapcsolat alakult ki, amit szeretne a város úgy megerősíteni, hogy ebbe a hálózatba tagként csatlakozik. Ha jól emlékszem, akkor ennek tagdíj vonzata nincsen. Ez egy olyan rendszer, ahol a jó gyakorlatokat veszik át, illetve adják át a városok egymás között. Szerintem ez támogatható, bár hallottuk, hogy az előző bizottsági ülésen volt, aki úgy gondolta, hogy ebben nem kellene részt venni. Van-e hozzászólás, észrevétel? Ha nincs, akkor szavazásra teszem fel a kérdést. Ki az, aki támogatja a tagságot? Kézfelemeléssel jelezze. Egyhangú 6 igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**6/2025. (I. 29.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága megtárgyalta a „*Javaslat a Strong Cities Network /Erős Városok Hálózata/ szervezethez való csatlakozásról*” című előterjesztést, és az alábbi döntést hozta:

1. A Bizottság támogatja, hogy Szombathely Megyei Jogú Város Önkormányzata tagja legyen a Strong Cities Network /Erős Városok Hálózata/ szervezetének, mely tagság költségvetési forrást nem igényel.
2. A Bizottság javasolja a Közgyűlésnek, hogy hatalmazza fel Kelemen Krisztián tanácsnokot, önkormányzati képviselőt, a Bűnmegelőzési, Közbiztonsági és Közrendvédelmi Bizottság elnökét, hogy a Strong Cities Network /Erős Városok Hálózata/ szervezetében Szombathely Megyei Jogú Város Önkormányzatának képviseletében eljárjon.
3. A Bizottság javasolja a Közgyűlésnek, kérje fel a Polgármestert a Strong Cities Network /Erős Városok Hálózata/ szervezetébe történő belépéshez szükséges *„Tagsági jelentkezési lap”* aláírására.

**Felelős:** Dr. Danka Lajos, a Bizottság elnöke

/a végrehajtás előkészítéséért:

dr. Holler Péter, a Hatósági Osztály vezetője/

**Határidő:** a Közgyűlés 2025. január 30-i ülése

**Dr. Danka Lajos, a bizottság elnöke:** Köszönöm szépen a részvételt. A bizottsági ülésünk végére értünk. Az ülést bezárom 11: 16 perckor.

Szombathely, 2025. február 05.

**(: Lenkai Nóra:) (: Dr. Danka Lajos :)**

a bizottság tagja a bizottság elnöke

(Aláírva: ) (Aláírva: )